stanford-oval/wikipedia huggingface dataset:
Volubilis
Pohjakaava ja rakennukset > Basilika ja Capitoliumin temppeli

Kaupungin vanhaa keskustaa hallitsevat kaksi suurta julkista rakennusta, kaupungin hallintorakennus basilika ja capitoliumin temppeli. Basilika valmistui Macrinuksen valtakaudella 200-luvun alussa. Sen esikuvana on luultavasti ollut Libyassa sijaitsevan Leptis Magnan basilika. 42,2 metriä pitkässä ja 22,3 metriä leveässä rakennuksessa oli alun perin kaksi kerrosta. Sisätiloissa oli kaksi pylväsriviä. Ne kehystivät rakennuksen molemmissa päissä sijaitsevia apsiksia, joissa tuomarit istuivat. Basilikan pylväiden ympäröimä ulkoseinä avautuu keskusaukiolle forumille, jossa pidettiin markkinoita. Pienet temppelit ja julkiset rakennukset reunustivat 1 300 neliömetrin kokoista forumia, joka oli roomalaisella kaudella täynnä keisareiden ja paikallisten arvohenkilöiden patsaita. Nykyisin patsaista on jäljellä vain jalustat.
Basilikan takana on Capitoliumin temppeli, jossa on alun perin ollut pylvässisäpiha. Sisäpihan alttarin takana 13 porrasta johtivat korinttilaispylväillä koristeltuun temppeliin. Temppelin edessä pidettiin kansalaiskokouksia, joissa sekä rukoiltiin jumalien apua että kiitettiin heitä. Temppeli on rakennettu uudelleen vuonna 218. Se restauroitiin osittain vuonna 1955 ja perusteellisemmin vuonna 1962, jolloin portaat, katedraalin seinät ja pylväät rakennettiin uudelleen.
1. Basilikan ulkopuoli. 2. Basilika sisältä. 3. Capitoliumin temppeli.
Pohjakaava ja rakennukset > Caracallan riemukaari

Caracallan riemukaari sijaitsee kaupungin pääkadun Decumanus maximuksen päässä. Riemukaaren rakennutti vuonna 217 kaupungin kuvernööri Marcus Aurelius Sebastenus kunnioittaakseen keisari Caracallaa ja tämän äitiä Julia Domnaa, kun itsekin Pohjois-Afrikassa syntynyt Caracalla oli myöntänyt rooman kansalaisuuden pohjois-afrikkalaisen alueen asukkaille. Osin sortunut riemukaari rakennettiin uudelleen vuosien 1930–34 aikana paikalta löydetyistä kivistä. Rekonstruktion tarkkuus on kuitenkin kyseenalaistettu.
1. Caracallan riemukaari pohjoisesta. 2. Lähikuva kaaren muistokirjoituksesta. 3. Kaari etelästä kuvattuna.
Pohjakaava ja rakennukset > Roomalaiset palatsit

Kaupungin roomalaiset talot, huvilat ja palatsit ovat Pohjois-Afrikan hienoimpia esimerkkejä roomalaisesta yksityisistä rakennuksista. Kaupungissa on sekä rikkaiden suuria huviloita että hyvin yksinkertaisia kahden huoneen mutatiilirakennuksia, joissa asui kaupungin köyhempiä asukkaita. Suuret, huolellisesti mosaiikeilla koristellut huvilat kertovat kaupungin vauraudesta roomalaisena aikana. Arkeologit ovat nimenneet useita suurista huviloista.
Esimerkkejä Volubiliksen mosaiikeista. 1. Bacchus ja Adriane Ritarin talossa. 2. Neljä vuodenaikaa Herakleen urotöiden talossa. 3. Urheilijan talon ratsastajaa esittävä mosaiikki.
Orfeuksen talo on nimetty sen alueelta löydetyn mosaiikin mukaan. Mosaiikissa Orfeus soittaa harppua puille, linnuille ja muille eläimille.
Urheilijan talossa tai Desultorissa lähellä forumia on humoristinen mosaiikki urheilijasta, joka ratsastaa takaperin aasilla.
Epheben talo on nimetty sieltä löydetyn patsaan mukaan. Talossa on suuri pylvässisäpiha, jonka kautta on pääsy useisiin mosaiikein koristeltuihin huoneisiin.
Ritarin talossa on mosaiikki Bacchuksesta nukkuvan Ariadnen kanssa. Bacchus ja Adriane saivat legendan mukaan kuusi lasta. Rakennus on saanut nimensä patsaasta, joka löydettiin talosta 1918. Erittäin suuren rakennuksen (1,700 m2) alueella on kahdeksan tai yhdeksän kadulle avautuvaa kauppatilaa ja oliivipuristamo.
Herakleen urotöiden talo on saanut nimensä mosaiikista, joka kuvaa kahtatoista tehtävää, jotka puolijumalan oli suoritettava katumusharjoituksena vaimonsa ja lastensa tappamisesta. Talon toisessa mosaiikissa on kuvattu Juppiter, hänen rakastajansa Ganymedes ja neljä vuodenaikaa. Palatsimaisessa 2 000 neliömetrin rakennuksessa on 41 huonetta.
Gordianuksen palatsi oli kaupungin suurin rakennus ja luultavasti kuvernöörin asuinpaikka. Rakennus rakennettiin uudelleen keisari Gordianus III:n valtakaudella 200-luvun puolivälissä. Rakennuksen alueella oli kaksi erillistä taloa, joissa oli yhteensä 74 huonetta. Alueella oli sisäpihoja ja  kylpylöitä, joita käytettiin sekä yksityisesti että virkatehtävissä. Rakennuksen julkisivun pylväskäytävässä eli arkadissa oli kymmenkunta myymälää. Palatsin alueella oli myös oliiviöljypuristamo.
Venuksen talo oli yksi kaupungin ylellisimmistä asuinrakennuksista. Rakennuksessa oli yksityinen kylpylä ja mosaiikein koristeltu koristeltu sisustus 100-luvulta. Mosaiikkeja oli seitsemällä käytävällä ja kahdeksassa huoneessa. Keskipihan mosaiikkiin on kuvattu hippodromin kilpa-ajot, joissa vaunuja vetävät riikinkukkojen, hanhien ja ankkojen joukkueet. Venusta esittävä mosaiikki on siirretty Tangeriin, mutta viereisessä huoneessa on yhä mosaiikki, joka esittää Dianaa ja nymfiä, jotka Aktaeon yllättää kesken kylvyn. Talo näyttää tuhoutuneen noin vuonna 280.
Aiheesta muualla

Wikimedia Commonsissa on kuvia tai muita tiedostoja aiheesta .
Unescon Volubilis-sivut (englanniksi) (ranskaksi)
Volubiliksen sijainti roomalaisessa Mauretania Tingitanassa.
Uudelleen rakennettu esimerkki oliivipuristimesta Volubiliksen kaivausten alueella.
Volubiliksen riemukaari ranskalaisen Henri Poisson de La Martinièren kuvaamana vuonna 1887 ennen restaurointia.
Volubilis kuvattuna kaupungin itäpuolelta. Kaupungin vanhaa foinikialaista osaa on kuvassa vasemmalla. Kuvan keskellä erottuvat basilika ja temppeli, joiden oikealla puolella kaupungin halkaisi riemukaarelta lähtevä pääkatu Decumanus Maximus. Oikealla näkyvän riemukaaren eteen levittäytyy roomalaisten rakentama uusi kaupunginosa, jonka keskellä näkyy akveduktin jäänteitä.
Kaihlalampi (Kangasniemi, Häppälänmäki)

| Kaihlalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°08′58″N, 26°17′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lievestuoreenjärven valuma-alue (14.39)
Laskujoki:  Myllyjoki Hautajärveen 
Järvinumero:  14.394.1.012
Mittaustietoja
Pinnankorkeus:  137,3 m  
Pituus:  460 m  
Leveys:  240 m  
Rantaviiva:  1,058 km  
Pinta-ala:  3,399 ha  
Saaria:  ei saaria 
 fiKaihlalampi 
Kaihlalampi  on Etelä-Savossa Kangasniemellä Häppälänmäen lähellä sijaitseva lampi.
Maantietoa

Lammen pinta-ala on 3,4 hehtaaria, se on 450 metriä pitkä ja 250 metriä leveä. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Lievestuoreenjärven valuma-alueella (14.39), jonka Hohonjoen valuma-alueeseen (14.394) se kuuluu. Lammen vedenpinnan korkeus on 137,3 metriä mpy.
Prevc

Prevc on pääosin Sloveniassa käytössä oleva sukunimi. Se on muun muassa seuraavien henkilöiden sukunimi:
Cene Prevc (s. 1996), slovenialainen mäkihyppääjä
Domen Prevc (s. 1999), slovenialainen mäkihyppääjä
Nika Prevc (s. 2005), slovenialainen mäkihyppääjä
Peter Prevc (s. 1992), slovenialainen mäkihyppääjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Katiini

| --- | --- |

Katiini
Systemaattinen (IUPAC) nimi
(1S,2S)-2-amino-1-fenyylipropan-1-oli
Tunnisteet
CAS-numero: 492-39-7
ATC-koodi:  ?
PubChem CID:  ?
Kemialliset tiedot
Kaava: C9H13NO 
Moolimassa: 151,206 g/mol
SMILES: Etsi tietokannasta: eMolecules, PubChem
Fysikaaliset tiedot
Liukoisuus veteen: 2 g/l (25 °C)
Farmakokineettiset tiedot
Hyötyosuus:  ?
Metabolia:  ?
Puoliintumisaika: 1.8–8.6 tuntia 
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Katiini eli (+)-norpseudoefedriini on khat-huumekasvissa esiintyvä amfetamiini.
Aiheesta muualla

PubChem: Norpseudoephedrine (englanniksi)
DrugBank: Cathine (englanniksi)
Kyoto Encyclopedia of Genes and Genomes (KEGG): Cathine (englanniksi)
Preventio

Rokottaminen on yksi merkittävä primaarisen prevention tavoista.
Preventio tarkoittaa lääketieteessä sairauksien ehkäisyä.
Primaarisessa ehkäisyssä eli primaaripreventiossa väestöön, väestöryhmiin tai yksilöihin kohdistetaan sairauksien torjuntatoimia ennen taudin ilmenemistä, tai terveyden yleiseksi lisäämiseksi. Torjuntatoimia ovat esimerkiksi taudin syiden poisto, riskitekijöiden vähentäminen ja rokotukset. Terveyden lisäämistoimia ovat esimerkiksi ravitsemuskasvatus, terveyskasvatus ja terveystarkastukset.
Sekundaarisessa ehkäisyssä eli sekundaaripreventiossa yksilöihin kohdistetaan toimia, joilla pyritään estämään varhaisessa vaiheessa todettua tautia kehittymästä edelleen.
Tertiaarisessa ehkäisyssä eli tertiaaripreventiossa yksilöihin kohdistetaan toimia, joilla pyritään torjumaan taudin eteneminen, komplikaatioiden ilmeneminen tai taudin aiheuttamien haittojen paheneminen.
Karahka

Karahka on kylä Ylikiimingin kaupunginosassa Oulussa. Se sijaitsee noin neljä kilometriä Ylikiimingin taajamasta etelään Muhoksentien (seututie 834) varrella. Kylä sijaitsee pääosin ympäröivästä korpimaasta nousevalla harjanteella.
Karahkan kylä on pääasiassa maatalousyhteisö, jonka pääelinkeinot ovat maanviljely ja karjankasvatus. 1980-luvulla Valkiaisenjärven rannoille alkoi nousta pääasiassa oululaisten kesämökkejä.
Alueen suurin järvi on Karahkanjärvi. Se on laaja ja matala suoperäinen järvi, jonka keskisyvyys on noin 1 metri. Järven pinta-ala on noin 30 ha. Virkistyskalastuskäytössä olevat Iso Seluskanjärvi ja Tervalampi sijaitsevat kyläkeskuksen eteläpuolella.
Karahkan kylä
Phone Booth

| Phone Booth |
| --- | --- |

Ohjaaja:  Joel Schumacher
Käsikirjoittaja:  Larry Cohen
Tuottaja:  Gil Netter, David Zucker
Säveltäjä:  Harry Gregson-Williams
Kuvaaja:  Matthew Libatique
Leikkaaja:  Mark Stevens
Pukusuunnittelija:  Daniel Orlandi
Pääosat:  Colin Farrell, Forest Whitaker, Kiefer Sutherland, Radha Mitchell, Katie Holmes
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  InterCom Netflix
Ensi-ilta:  2002
Kesto:  81 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Phone Booth on Joel Schumacherin ohjaama elokuva vuodelta 2002. Se kertoo miehestä, joka joutuu ansaan puhelinkioskiin tarkka-ampujan uhatessa hänen henkeään. Elokuvassa päärooleja esittävät Colin Farrell, Kiefer Sutherland, Katie Holmes, Radha Mitchell ja Forest Whitaker.
Rooleissa

| 0 | 1 | 2 |
| --- | --- | --- |
|  Colin Farrell  | … |  Stuart ”Stu” Shepard   |
|  Kiefer Sutherland  | … |  Soittaja   |
|  Forest Whitaker  | … |  Ylikomisario Ed Ramey   |
|  Radha Mitchell  | … |  Kelly Shepard   |
|  Katie Holmes  | … |  Pamela ”Pam” McFadden   |
|  Paula Jai Parker  | … |  Felicia   |
Arvioita

Film-O-Holic.com-sivuston Harri Kilpi piti Phone Boothia mallikelpoisena muotoharjoituksena ja tarkasti hiottuna, mutta puolijalona trillerikoruna. Turun Sanomien Tapani Maskulan mielestä Phone Booth muistuttaa aiheeltaan ja käsittelyltään vuosikymmenien takaisia tiukkoja B-elokuvia, eikä ihme, koska elokuvan käsikirjoittaja on sen genren veteraani Larry Cohen. Maskulan mielestä Schumacher kuitenkin ”erehtyy paisuttamaan päähenkilön nöyryyttämisestä sielunmessun ylimieliselle teeskentelylle ja suurkaupungin välinpitämättömyydelle”.
Kantolan tapahtumapuisto

Kantolan tapahtumapuisto on Hämeenlinnassa Kantolan kaupunginosassa sijaitseva tapahtumapuisto. Puisto avattiin 25. toukokuuta 2015. Tapahtumapuiston pinta-ala on 9,5 hehtaaria, mikä tekee siitä Suomen suurimman tapahtumapuiston. Kantolan tapahtumapuisto sijaitsee Kantolan teollisuusalueella Vanajaveden äärellä, ja se on pääsääntöisesti tasaista nurmikenttää.
Tapahtumapuistossa on järjestetty muun muassa konsertteja sekä erilaisia virkistystapahtumia. Kantolan tapahtumapuistossa ovat konsertoineet muun muassa australialainen rockyhtye AC/DC vuonna 2015, brittiläinen heavy metal -yhtye Iron Maiden vuonna 2016, yhdysvaltalainen rockyhtye Guns N’ Roses vuonna 2017 ja Metallica vuonna 2019.
Vuonna 2022 alueella on tarkoitus järjestää myös urbaaniin musiikkiin erikoistuva Weekend-festivaali.
Kantolan tapahtumapuiston konsertit

| Pääesiintyjä | Päivämäärä | Lämmittelijä(t) / Artistit | Yleisöä |
| --- | --- | --- | --- |
| AC/DC | 22. heinäkuuta 2015 | Santa Cruz, Vintage Trouble | 55 000 |
| Iron Maiden | 29. kesäkuuta 2016 | The Raven Age, Stratovarius, Amon Amarth, Sabaton | 23 000 |
| Guns N’ Roses | 1. heinäkuuta 2017 | Michael Monroe, The Darkness | 55 000 |
| Metallica | 16. heinäkuuta 2019 | Ghost, Bokassa | 55 500 |
| Weekend Festival | 1.-3. heinäkuuta 2022 | Esiintyjät julkaistaan joulukuussa 2021 | - |
Aiheesta muualla

Tapahtumapuiston verkkosivusto
Kaufering

Kaufering on kunta Baijerissa, Landsbergin piirikunnassa. Se sijaitsee Lech-joen itärannalla. Natsi-Saksan aikana alueella toimi Kauferingin keskitysleiri, joka oli Dachaun alaleiri.
Kauferingin vanhaa osaa.
Yannick N’Djeng

| 0 | 1 | 2 |
| --- | --- | --- |

Henkilötiedot
Koko nimi: Joseph Yannick N’Djeng
Syntymäaika: 30. maaliskuuta 1990 (ikä 34)
Syntymäpaikka: Yaoundé, Kamerun
Pelipaikka: Hyökkääjä
Pituus: 185 senttimetriä
Junioriseurat
2004–2005 2005–2008:  FC Mimboman  Canon Yaoundé
Seurat
| Vuodet | Seura | O (M) |
| 2008–2011 2011–2013 2013 2013–2015 |  JSM Bejaia  Espérance  FC Sion  Espérance | 75 (31) 18 (10) 19 (2) 17 (5) |
Maajoukkue
| 2012– |  Kamerun | 5 (0) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2014.  Maajoukkueuran tilastot päivitetty 19. kesäkuuta 2014.
Joseph Yannick N’Djeng (s. 30. maaliskuuta 1990 Yaoundé, Kamerun) on kamerunilainen jalkapalloilija. Hyökkääjänä pelaava N’Djeng on ilman seuraa.
Ura

N’Djeng pelasi juniorivuosina kotimaassaan Kamerunissa, jossa hän edusti Mimbomania ja Canon Yaoundéa.
Ura > JSM Bejaia

Joulukuussa 2008 N’Djeng matkasi Algeriaan, jossa hän aloitti ammattilaisuransa JSM Bejaian riveissä. Kaudella 2009–2010 N’Djeng nousi joukkueensa johtavaksi maalintekijäksi 14 maalilla. Hän sijoittui Algerian pääsarjan maalitilastossa kolmanneksi. Samalla kun N’Djengin joukkue sijoittui pääsarjassa viidenneksi. Kausi 2010–2011 oli vielä menestyksekkäämpi joukkueen kannalta, kun he sijoittuivat Algerian pääsarjassa toiseksi. Myös N’Djeng onnistui toistamiseen tekemään 14 maalia, jolla hän oli Algerian pääsarjan toiseksi paras maalintekijä.
Ura > Espérance

Heinäkuussa 2011 N’Djeng allekirjoitti kolmen vuoden sopimuksen tunisialaisen Espérancen kanssa. Hän saavutti myös heti Tunisian cupin mestaruuden, joka pelattiin 25. heinäkuuta 2011. Sittemmin marraskuussa 2011 N’Djeng juhli myös Afrikan Mestarien liigan mestaruutta. Kauden 2011–2012 N’Djeng aloitti heti maalinteolla tehtyään ensimmäisen maalinsa Tunisian pääsarjassa 16. marraskuuta 2011 Gafsaa vastaan. Joulukuussa 2011 N'Djeng oli Esperancen mukana seurajoukkueiden MM-kisoissa, jossa onnistui kerran maalinteossa meksikolaista Monterreyta vastaan. Esperance kuitenkin hävisi ottelun maalein 3–2 ja sijoittui lopulta kuudenneksi.
Ura > Sion

N’Djeng allekirjoitti toukokuussa 2012 kolmen vuoden sopimuksen sveitsiläisen Sionin kanssa. Hän kuitenkin onnistui sopimaan pelaavansa kauden päätökseen Espérancessa ennen lopullista siirtymistään Sveitsiin. N’Djeng pelasi lopulta avauskaudellaan 16 sarjaottelua Sveitsissä ja onnistui maalinteossa kahdesti. Hän teki myös Sveitsin cupissa kaksi maalia kolmessa ottelussa. Kaudella 2013–2014 N’Djeng pelasi vain kolme ottelua, jonka jälkeen hän päätti siirtyä kesken kauden pois Sionista.
Ura > Espérance

Elokuussa 2013 N’Djeng palasi takaisin Espérancem riveihin.
Saavutukset

Algerian pääsarja
Hopeaa: 2011
Tunisian cup: 2011
Afrikan Mestarien liiga: 2011
Kanada kesäolympialaisissa 1936

Kanada osallistui Berliinin kesäolympialaisiin 1936 97 urheilijan joukkueella. Maa saavutti urheilulajeissa yhdeksän mitalia, joista yksi oli kultainen, kolme hopeisia ja viisi pronssisia. Kisojen mitalitilastossa Kanada ylsi 17. sijalle.
Mitalistit > Kultaa

Frank Amyot — Melonta, miesten kanadalainen yksikkö 1000 m
Mitalistit > Hopeaa

Gordon Aitchison, Ian Allison, Arthur Chapman, Charles Chapman, Edward Dawson, Irving Meretsky, James Stewart, Malcolm Wiseman ja Doug Peden — Koripallo, miehet
John Loaring — Yleisurheilu, miesten 400 m aitajuoksu
Frank Saker ja Harvey Charters — Melonta, miesten kanadalainen kaksikko 10 000 m
Mitalistit > Pronssia

Dorothy Brookshaw, Mildred Dolson, Hilda Cameron ja Aileen Meagher — Yleisurheilu, naisten 4x100 m viesti
Elizabeth Taylor — Yleisurheilu, naisten 80 m aitajuoksu
Phil Edwards — Yleisurheilu, miesten 800 m
Frank Saker ja Harvey Charters — Melonta, miesten kanadalainen kaksikko 1000 m
Joseph Schleimer — Paini, miesten vapaapaini, sarja 72 kg
Karstulan Jumalansynnyttäjän syntymän tsasouna

| Karstulan Jumalansynnyttäjän syntymän tsasouna |
| --- | --- |
Sijainti:  Karstula
Seurakunta:  Jyväskylän ortodoksinen seurakunta
Rakentamisvuosi:  1985
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Karstulan Jumalansynnyttäjän syntymän tsasouna on ortodoksinen Jyväskylän ortodoksiseen seurakuntaan kuuluva tsasouna Karstulassa. Tsasouna on rakennettu vuonna 1985. Ikonit ovat Jyrki Poudan maalaamia.
Point forward

Point forward on epävirallinen koripallon pelipaikka. Point forward on yleensä iso laitahyökkääjä tai pieni laitahyökkääjä. Joissakin tapauksissa myös takamiestä on peluutettu kyseisessä roolissa.
Ensimmäisiä kertoja pelaajia alettiin peluuttaa point forwardina 1970-luvulla. Milwaukee Bucksin pelaajat Marques Johnson ja Paul Pressey tulivat 1980-luvulla tunnetuiksi pelipaikan edustajina. Valmentajista erityisesti Don Nelson tuli tunnetuksi point forwardien käytöstä.
Usein point forwardina pelaavien pelaajien tulee osata hyvä pallonhallinta ja kentän näkeminen. Tunnettuja peliroolin pelaajia ovat muun muassa Scottie Pippen ja Tracy McGrady.
Kanada talviolympialaisissa 1932

Kanada saavutti Lake Placidin talviolympialaisista 1932 seitsemän mitalia, joista yksi oli kultaa, yksi hopeaa ja viisi pronssia. Kisojen mitalitilastossa Kanada sijoittui neljänneksi. Kanadan joukkue koostui 42 urheilijasta, joista 38 oli miehiä ja neljä naisia.
Kaikki kanadalaisten saavuttamat mitalit tulivat luistimilla käydyistä lajeista: miehet voittivat jääkiekossa ainoan kultamitalin, taitoluistelusta tuli yksi pronssimitali ja pikaluistelusta kanadalaiset voittivat yhden hopean ja neljä pronssia.
Mitalistit > Kultaa

William Cockburn, Clifford Crowley, Albert Duncanson, George Garbutt, Roy Henkel, Victor Lindquist, Norman Malloy, Walter Monson, Kenneth Moore, Romeo Rivers, Hack Simpson, Hugh Sutherland, Stanley Wagner ja Aliston Wise – jääkiekko, miehet
Mitalistit > Hopeaa

Alexander Hurd – pikaluistelu, miesten 1 500 m
Mitalistit > Pronssia

Alexander Hurd – pikaluistelu, miesten 500 m
William Logan – pikaluistelu, miesten 1 500 m
William Logan – pikaluistelu, miesten 5 000 m
Frank Stack – pikaluistelu, miesten 10 000 m
Montgomery Wilson – taitoluistelu, miesten yksinluistelu
Karstulan kotiseutumuseo

| Karstulan kotiseutumuseo |
| --- | --- |
Tyyppi:  Kotiseutumuseo 
Osoite:  Museotie 12, 43500 Karstula  
Sijainti:  Karstula 
Koordinaatit:  62°52′55″N, 24°47′46″E
 fiKarstulan kotiseutumuseo 
  
Karstulan kotiseutumuseo on kotiseutumuseo Karstulassa. Se sijaitsee vuonna 1858 rakennetussa viljamakasiinissa Karstulan kirkonkylässä.
Karstulan kotiseutumuseossa näytteillä olevien esineiden määrä on noin 2 000. Esineet kuvaavat Karstulan alueella Suomen sodan ja myöhemmin 1800-luvun aikana vietettyä elämää. Perusnäyttely uudistettiin vuosina 2016–2020. Museota pidetään yleisesti avoinna kesäisin ja sopimuksen mukaan muulloinkin.
Planned Parenthood vastaan Casey

Planned Parenthood vastaan Casey (engl. Planned Parenthood v. Casey) on Yhdysvaltain korkeimman oikeuden kesäkuussa 1992 antama päätös, joka vahvisti aborttioikeuden perustuslaillisuutta Yhdysvalloissa Roe vastaan Wade -päätöksen jälkeen.
Tausta

Vuonna 1989 Pennsylvanian osavaltion kuvernööri Bob Casey allekirjoitti lain, jonka nojalla abortin saamista vaikeutettiin ja sille asetettiin seuraavat ehdot:
Alaikäisen naisen tuli saada lupa vähintään toiselta vanhemmalta tai oikeuden osoittamalta huoltajalta
Naimisissa olevan naisen tuli ilmoittaa aikomuksestaan miehelleen
Abortteja suorittavien klinikoiden tuli tarjota naiselle tietoa abortista ja odottaa tämän jälkeen 24 tuntia ennen abortin tekemistä
Aborttikliniikan tuli raportoida toiminnastaan entistä avoimemmin osavaltiolle ja kansalaisille
Hätätapauksen määritelmää kavennettiin
Planned Parenthoodin klinikka kaakkois-Pennsylvaniassa katsoi näiden vaatimusten olevan perustuslain vastaisia ja haastoi osavaltion oikeuteen. Planned Parenthood sai apua ACLU:lta.
Vuonna 1973 annetun Roe vastaan Wade -päätöksen nojalla korkein oikeus katsoi, että Yhdysvaltain perustuslain turvaama oikeus yksityiseen kattaa myös henkilön oikeuden hakea aborttia halutessaan.
Alemmat oikeusasteet

Pennsylvanian itäisen piirin oikeus antoi elokuussa 1990 päätöksensä, jonka mukaan kaikki Pennsylvanian uuden lain kohdat olivat perustuslain vastaisia.
Tapaus eteni vetoomustuomioistuimeen, joka pyörsi alemman oikeusasteen päätöksessä, mutta vain osittain: sen mukaan vaimolle ei tulisi asettaa vaatimukseksi ilmoittaa miehelleen aikeestaan hakea aborttia, sillä tämä saattaisi altistaa naisen väkivallalle tai sen uhalle, mikäli mies ei hyväksyisi aborttia. Tätä päätöstä oli mukana kirjoittamassa tuleva korkeimman oikeuden tuomari Samuel Alito.
Korkeimman oikeuden päätös

Korkein oikeus otti tapauksen käsittelyynsä ja kuulu mielipiteitä puolesta ja vastaan 22. huhtikuuta 1992. Planned Parenthoodia edusti Kathryn Kolbert ja Pennsylvaniaa Ernest D. Preate, Jr., minkä lisäksi Yhdysvaltain liittovaltiota oli edustamassa Kenneth W. Starr amicus curiae -roolissa. Korkein oikeus pohti, voiko osavaltio asettaa Pennsylvanian säätämien lakien mukaisia rajoituksia aborttia hakevalle naiselle ilman, että rajoitukset menevät Roe vastaan Wade -päätöstä vastaan. Tuomarien, joiden lopullinen päätös oli niukka 5–4, äänet jakautuivat seuraavasti:
| Puolesta | Vastaan |
| --- | --- |
Anthony Kennedy: William Rehnquist
Sandra O'Connor: Clarence Thomas
David Souter: Byron White
John P. Stevens: Antonin Scalia
Harry Blackmun: 
Korkeimman oikeuden mukaan henkilö saa keskeyttää raskauden, eivätkä osavaltiot saa asettaa tälle liiallisia laillisia esteitä. Tällainen este on oikeuden tulkinnan mukaan sellainen, joka estää henkilöä saamasta aborttia ennen kuin sikiö pärjäisi kohdun ulkopuolella keskosena.
Seuraukset ja kumoaminen

Planned Parenthood vastaan Casey vahvisti Roe vastaan Wade -tapauksen suomaa oikeutta aborttiin. Päätöksessään korkein oikeus myös viittasi Roe vastaan Wade -tapaukseen. Planned Parenthood vastaan Casey kuitenkin soi osavaltioille oikeuden rajoittaa aborttia, kunhan siitä ei aiheudu liikaa laillisia esteitä aborttia hakevalle naiselle.
Korkein oikeus kumosi Planned Parenthood vastaan Casey- ja Roe vastaan Wade -päätökset kesäkuuta 2022 antamallaan Dobbs vastaan Jackson Women’s Health Organization -päätöksellä. Korkein oikeus linjasi, ettei maan perustuslaki ota kantaan aborttioikeuteen, eikä kahdella kumotulla tapauksella ole esim. amerikkalaiseen oikeushistoriaan tai ennakkotapauksiin perustuvaa pohjaa.